আচ্ছা, এটা কোন রবীন্দ্রসংগীত? 

কেটেছে একেলা বিরহের বেলা
"কেটেছে একেলা বিরহের বেলা" রবীন্দ্রনাথ ঠাকুর-রচিত একটি বিখ্যাত গান। গানটির রাগ মিশ্র দেশ, তাল কাহারবা। গানটি রচিত হয় ১৫ মাঘ ১৩৪২ (খৃষ্টাব্দ: ২৯ জানুয়ারি ১৯৩৬)। গানটির রচনাস্থান হল শান্তিনিকেতন এবং স্বরলিপিকার হলেন শৈলজারঞ্জন মজুমদার।

সম্পূর্ণ গানটির কথা নিচে দেওয়া হল:

    কেটেছে একেলা বিরহের বেলা আকাশকুসুমচয়নে।
    সব পথ এসে মিলে গেল শেষে তোমার দুখানি নয়নে॥
দেখিতে দেখিতে নূতন আলোকে    কি দিল রচিয়া ধ্যানের পুলকে
    নূতন ভুবন নূতন দ্যুলোকে মোদের মিলিত নয়নে॥
        বাহির-আকাশে মেঘ ঘিরে আসে, এল সব তারা ঢাকিতে।
        হারানো সে আলো আসন বিছালো শুধু দুজনের আঁখিতে।
ভাষাহারা মম বিজন রোদনা    প্রকাশের লাগি করেছে সাধনা,
        চিরজীবনেরি বাণীর বেদনা মিটিল দোঁহার নয়নে॥